Dodon: O felicit preliminar pe oponenta mea. Alegătorii mă întreabă în lacrimi de ce nu contestăm acest rezultat.
Maia Sandu a câștigat cu peste 57% din voturile exprimate de moldoveni. Igor Dodon a avut puțin peste 42%, potrivit Comisiei Electorale Centrale din Republica Moldova. Dodon: O felicit preliminar pe Maia Sandu pentru acest rezultat.
Igor Dodon a făcut primele declarații după comunicarea rezultatelor de la alegerile prezidențiale din Republica Moldova, pe care Maia Sandu le-a câștigat."Vă felicit pe toți, ne calmăm și mergem mai departe. Rezultatele preliminare arată că oponenta e câștigătoare. Vreau preliminar să o felicit cu acest rezultat. Vreau să menționez că staff-ul nostru electoral a fixat mai multe încălcări ale legii: transportarea alegătorilor în UE, blocarea dreptului la vot a cetățenilor din Rep. Transnistreană, influențarea votului de oficialilor europeni.Alegătorii mei mă întreabă cu lacrimi: De ce să nu contestăm aceste rezultate? Eu sunt obligat să apăr voturile celor care m-au votat,prin toate metodele: CEC, judecată, Curtea Constituțională", a spus Igor Dodon.